Man voor vrou doodgery | Maroela Media
Kapt. Thivhulawi Tshilate, polisiewoordvoerder, het gesê die voorval het omstreeks 07:30 op die R23 langs die Heidelberg-gevangenis plaasgevind.
"Die man het saam met sy vrou langs die pad geloop toe 'n wit Toyota Quantum-minibustaxi hom getref het. Die man en sy vrou het in die rigting van die dorp gestap," het Tshilate gesê.
"Die taxi het die man glo getref toe die bestuurder van die voertuig 'n wit Ford Bantam aan die linkerkant verbygesteek het."
Die taxi het daarna teen die bakkie gebots en skade aan die bakkie se linkervoorkant aangerig.
Die voetganger is deur paramedici van Emer-G-Med op die toneel dood verklaar.
Die Heidelberg-polisie ondersoek 'n saak van strafbare manslag.
Skade aan die taxi. Foto: Verskaf
Hulle moet die klag verander na moord toe nie strafbare manslag nie. Taxis doen net wat hulle wil en kom weg daarmee en dis sommer nonsense. Pound sy taxi dat hy hom nooit weer terugkry nie. Die arme vrou. Voel so jammer vir haar. Dis tragies. Rus in Vrede xx
Wanneer 'n persoon homself verdedig, en die aanvaller sterf, word hy van moord aan gekla tot die teendeel bewys word, al het hy wettig op getree. Hoekom is die Manslag, as die persoon die dood veroorsaak het, terwyl hy onwettig op getree het?
Lee – stem saam met jou, taxi bestuurders doen en ry net soos hulle wil op ons land se paaie. Die wat nog opgeneem word as bus besuurders in ons land se publieke vervoerstelsel, bestuur net so swak as toe hulle taxi bestuur het , met "n nog groter voertuig en meer lewens op die spel.
Kom kyk hoe ry hulle in Zambezi dr in die ogende links verby en dit word openlik en met cell fone teen die oor gedoen .
Daars nerens enige verkeers manne tesien nie nerens .
Ek stem moord is n beter opsie as ons padreels moet na kom kan ons mede Suid Afrikaanse mense ook .
Of is dit n geval van equal rights kan almal nou maar so bestuur ( WET LOOS )
Dit kom voor asof baie min van die taxi-bestuurders geldige bestuurderslisensies het.
As hulle het, hoe op dees aarde het hulle die leerlinglisensie-eksamen geslaag???
En as hulle alles suksesvol geslaag het, hoekom doen hulle wat hulle doen wanneer hulle agter die stuurwiel inklim???